Aleksei Gorinov
Aleksei Aleksandrovitš Gorinov (Алексе́й Алекса́ндрович Го́ринов, sündinud 26. juulil 1961 Moskvas) on Venemaa poliitik, Moskva Krasnoselski rajooni volikogu liige. Poliitvang: 8. juulil 2022 mõisteti ta Vene Föderatsiooni kriminaalkoodeksi paragrahvi 207.3 alusel sõjavastaste avalduste eest seitsmeks aastaks vangi. Temast sai esimene inimene, kes sai selle paragrahvi alusel reaalse vangistuse.